El festival de manga Mangetsu torna a la localitat en la seua quarta edició
23 de gener 2018

  

![](/media/40gprahw/24-mangetsu-18-cartel.jpg)

La regidoria de Joventut de l'Ajuntament de Sagunt ha llançat la programació i el cartell de la nova edició del Mangetsu, el Festival Manga de Morvedre que arriba ja al seu quart any. Este festival, que sorgix de la col·laboració entre la regidoria i l'equip de Corresponsals dels IES, tindrà lloc els dies 2 i 3 de febrer al Casal Jove del Port de Sagunt, si bé tindrà un avanç divendres que ve 26 de gener al Mario Monreal de Sagunt amb la presentació del festival i un avanç de part de la programació, principalment tornejos i tallers.

  

Mangetsu és un festival de Cultura japonesa on els protagonistes són el manga (còmic japonés) i l’anime, nom que rep l'animació japonesa i que compta amb enorme acceptació entre el públic jove i adolescent. El festival sorgix de la iniciativa dels i les corresponsals dels IES d'aquell any 2015 que, després de col·laborar com a voluntaris/as al Festival del Còmic Splash, van considerar que seria interessant realitzar un festival similar, però, esta vegada, de Manga i Anime. D'esta manera, la Regidoria va recolzar des de l'inici esta iniciativa i els acompanya en tot el procés de planificació, organització i possada en marxa.

  

El Festival compta amb activitats per a tots els públics sense oblidar-nos mai dels més xicotets. Activitats com els ja tradicionals concursos de ball i cosplay, tallers de cuina, dibuix i il·lustració manga, creació i desenvolupament de videojocs, cal·ligrafia japonesa, vestimenta o origami són alguns dels exemples amb els quals el festival ens sorprendrà. En total es van a oferir 165 places en els 11 tallers previstos. També creix la zona de stands, amb associacions juvenils i culturals de la localitat, a més d'altres vinculades amb la cultura japonesa. Fins a 12 col·lectius oferiran els seus productes i activitats en el mercat ambulant manga. El Festival, a més, compta amb una zona infantil que obrirà el dissabte 3 amb cinema, tallers de cuina i dibuix, photocall, pintacares i l'esperada visita dels personatges de les seues sèries favorites com Doraemon i Pikachu.​

  

![](/media/ybfnx5lv/24-mangetsu-c.jpg) 

Com a novetats, cal destacar la visita d'un Youtuber valencià, Fran García, més conegut com a iLuTV que explicarà com van ser els seus inicis i com va fer de la seua passió, anime i manga, el seu treball, a més de la trobada amb José Gracia, autor de llibres i publicacions sobre Star Wars.  

  

D'altra banda, enguany es reforçarà l'assistència de públic de la capital amb autobusos que acostaran als incondicionals de Mangetsu des de València i des de l'estació de tren de Sagunt al Casal Jove de Port de Sagunt, lloc de celebració del Festival. També hi haurà cinema, zona de videojocs i jocs de taula japonesos, photocall, o diferents exhibicions com la de Soft Combat (a càrrec de l'associació Dracs i Espases), d'arts marcials (l'oferirà el club Judo Canet) i de ball, amb el grup Kyu’s Cosplay.

  

![](/media/tkcllcak/24-mangetsu-c2.jpg) 

Segons explica el regidor de Joventut, Guillermo Sampedro, **“el que busqem és que els xiquets i joves participen en les activitats i puguen conèixer de primera mà la cultura japonesa. Cada any oferim coses noves i el festival creix en qualitat i quantitat, amb més tallers que ens acosten la forma de vida nipona, més stands i més activitats per a tots els públics. Tot açò, amb una programació en els dos nuclis, tant a Sagunt com al Port, una altra de les novetats d'esta quarta edició”**.

  

En quant a les activitats al nucli de Sagunt, els joves podran gaudir d'un avanç del Festival el dia 26 de gener al centre cultural Mario Monreal on podran gaudir d'una xarrada i signatura d'exemplars de l'autor del cartell Héctor Millón, un jove estudiant de Belles arts del nostre municipi, a més dels tallers en passades VIP per als 10 primers de: dibuix manga, kanji, cuina i creació de videojocs. I com no, tornejos de videojocs i jocs de taula tradicionals japonesos. Les inscripcions als tallers es realitzen en llunaplena.saguntjove.es fins al dia 25 (inclòs). 

  

Cinema, exhibició de judo i arts marcials, xarrades, stands de venda, zona de videojocs, jocs de taula tradicionals japonesos. En definitiva, una àmplia varietat d'oferta que va més enllà del marxandatge, on la participació dels joves és el principal objectiu.

  

  
  

​  

*   [](http://www.facebook.com/sharer.php?u=https://aytosagunto.es/va/actualitat/el-festival-de-manga-mangetsu-torna-a-la-localitat-en-la-seua-quarta-edicio/ "Facebook")
*   [](http://twitter.com/share?url=https://aytosagunto.es/va/actualitat/el-festival-de-manga-mangetsu-torna-a-la-localitat-en-la-seua-quarta-edicio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-de-manga-mangetsu-torna-a-la-localitat-en-la-seua-quarta-edicio/ "Linked In")
*   [](mailto:?body=https://aytosagunto.es/va/actualitat/el-festival-de-manga-mangetsu-torna-a-la-localitat-en-la-seua-quarta-edicio/)